**DĖL PANEVĖŽIO RAJONO SAVIVALDYBĖS TARYBOS 2009 M. SAUSIO 21 D. SPRENDIMO NR. T-20 „DĖL 2009–2015 METŲ PANEVĖŽIO RAJONO PLĖTROS STRATEGINIO PLANO PATVIRTINIMO“ PAPILDYMO**

2014 m. gegužės 8 d. Nr. T-

Panevėžys

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Savivaldybės taryba n u s p r e n d ž i a:

Papildyti 2009–2015 metų Panevėžio rajono plėtros strateginio plano, patvirtinto Savivaldybės tarybos 2009 m. sausio 29 d. sprendimu Nr. T-20 „Dėl 2009–2015 metų Panevėžio rajono plėtros strateginio plano patvirtinimo“:

1. uždavinį Nr. 2.2.2 priemone „2.3.1.9. Parengti Panevėžio rajono atliekų tvarkymo studiją“;

2. uždavinį Nr. 3.1.1 priemone „3.1.1.18. Parengti Atsinaujinančių energijos išteklių naudojimo studiją“;

3. uždavinį Nr. 3.1.3 priemone „3.1.3.6. Parengti Panevėžio rajono kelių ir gatvių rekonstrukcijos III etapo studiją“.

**PANEVĖŽIO RAJONO SAVIVALDYBĖS ADMINISTRACIJOS**

**INVESTICIJŲ IR UŽSIENIO RYŠIŲ SKYRIUS**

Panevėžio rajono savivaldybės tarybai

**AIŠKINAMASIS RAŠTAS DĖL SPRENDIMO „DĖL PANEVĖŽIO RAJONO SAVIVALDYBĖS TARYBOS 2009 M. SAUSIO 21 D. SPRENDIMO NR. T-20**

**„DĖL 2009–2015 METŲ PANEVĖŽIO RAJONO PLĖTROS STRATEGINIO PLANO PATVIRTINIMO“ PAPILDYMO“ PROJEKTO**

2014 m. balandžio 14 d.

Panevėžys

**Projekto rengimą paskatinusios priežastys.**

Sprendimo projektas parengtas vadovaujantis Lietuvos Respublikos vietos savivaldos įstatymo 18 straipsnio 1 dalimi.

Siekiant sėkmingai baigti įgyvendinti Europos Sąjungos lėšomis finansuojamame projekte „Darni ir kryptinga plėtra“ numatytas veiklas – parengti Panevėžio rajono atliekų tvarkymo, atsinaujinančių energijos išteklių naudojimo ir kelių sutvarkymo studijas, reikia atitinkamai papildyti šiuo metu galiojantį 2009–2015 metų Panevėžio rajono plėtros strateginį planą.

Panevėžio rajono savivaldybės taryba 2012 m. liepos 4 d. sprendimu Nr. T-127 „Dėl pritarimo projekto „Darni ir kryptinga Panevėžio rajono plėtra“ rengimui pagal 2007–2013 metų Žmogiškųjų išteklių plėtros veiksmų programos 4 prioriteto „Administracinių gebėjimų stiprinimas ir viešojo administravimo efektyvumo didinimas“ VP1-4.2-VRM-02-R priemonę „Regioninės plėtros tobulinimas, regionų plėtros planai ir savivaldybių (ilgalaikiai/trumpalaikiai) strateginiai plėtros planai“ pritarė projekto „Darni ir kryptinga Panevėžio rajono plėtra“ rengimui ir užtikrintas ne mažiau kaip 15 proc. visų šio projekto tinkamų finansuoti išlaidų bendrasis finansavimas.

**Sprendimo projekto esmė ir tikslai.**

Sprendimo projekto tikslas – papildyti 2009–2015 metų Panevėžio rajono plėtros strateginį planą, patvirtintą Panevėžio rajono savivaldybės tarybos 2008 m. lapkričio 6 d. sprendimu   
Nr. T-209, šiomis priemonėmis:

1. „2.3.1.9. Parengti Panevėžio rajono atliekų tvarkymo studiją“;

2. „3.1.1.18. Parengti Atsinaujinančių energijos išteklių naudojimo studiją“;

3. „3.1.3.6. Parengti Panevėžio rajono kelių ir gatvių rekonstrukcijos III etapo studiją“.

**Kokių pozityvių rezultatų laukiama.**

Bus sudarytos sąlygos sėkmingai ir pagal reikalavimus baigti įgyvendinti Europos Sąjungos lėšomis finansuojamą projektą.

**Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta.**

Neigiamų pasekmių nenumatoma.

**Kokius galiojančius teisės aktus būtina pakeisti ar panaikinti, priėmus teikiamą projektą.**

Nereikia.

**Reikiami paskaičiavimai, išlaidų sąmatos bei finansavimo šaltiniai, reikalingi sprendimui įgyvendinti.**

Nereikia.

Vyr. specialistė Virginija Petrauskienė